CELEX: 62013TN0591
Language: fi
Date: 2013-11-08 00:00:00
Title: Asia T-591/13: Kanne 8.11.2013 — Canal + ja Canal + France v. SMHV — Euronews (News+)

1.2.2014   
            
            
               FI
            
            
               Euroopan unionin virallinen lehti
            
            
               C 31/12
            
         Kanne 8.11.2013 — Canal + ja Canal + France v. SMHV — Euronews (News+)
   (Asia T-591/13)
   2014/C 31/21
   Kannekirjelmän kieli: ranska
   
      Asianosaiset
   
   
      Kantajat: Canal + SA (Issy-Les-Moulineaux, Ranska) ja Canal + France (Issy-les-Moulineaux) (edustaja: asianajaja L. Barissat)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Euronews (Ecully, Ranska)
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               toteamaan, että haetun tavaramerkin NEWS+ ja aikaisemman ranskalaiseksi tavaramerkiksi nro 063 457 667 riidanalaisia palveluja varten rekisteröidyn sanamerkin ACTU+ välillä on asetuksen N:o 207/2009 8 artiklan 1 kohdan b alakohdassa tarkoitettu sekaannusvaara tai vaara mielleyhtymästä
            
         
               —
            
            
               muuttamaan valituslautakunnan 9.9.2013 tekemän päätöksen 23–25 kohtaa ja hylkäämään tavaramerkin NEWS+ rekisteröintiä koskevan hakemuksen nro 9 141 003
            
         
               —
            
            
               toissijaisesti kumoamaan valituslautakunnan 9.9.2013 tekemän päätöksen, jossa hylättiin valitus ja vahvistettiin asetuksen N:o 207/2009 8 artiklan 1 kohdan b alakohdan vastaisesti riidanalainen päätös hylätä väite merkin NEWS+ rekisteröimistä yhteisön tavaramerkiksi koskevasta hakemuksesta nro 9141 003 aikaisemman tavaramerkin ACTU+ nro 063 457 667 perusteella.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Euronews
   
      Haettu yhteisön tavaramerkki: sanamerkki ”News+” luokkiin 35, 38 ja 41 kuuluvia palveluja varten — yhteisön tavaramerkkihakemus nro 9 141 003
   
      Sen tavaramerkin tai merkin haltijat, johon väitemenettelyssä on vedottu: kantajat
   
      Tavaramerkki tai merkki, johon väitemenettelyssä on vedottu: ranskalainen tavaramerkki ACTU+ luokkiin 9, 28, 35, 38, 39 ja 41 kuuluvia tavaroita ja palveluja varten
   
      Väiteosaston ratkaisu: Väite hylättiin.
   
      Valituslautakunnan ratkaisu: Valitus hylättiin.
   
      Kanneperusteet: Asetuksen N:o 207/2009 8 artiklan 1 kohdan b alakohdan rikkominen.